August Mahoni

August Mahoni (7. august (vkj)/ 19. august 1889 Kehtna vald, Rapla kihelkond, Harjumaa – 21. august 1948Päring Rahvastikuregistrist) oli eesti notar.

Mahoni sündis taluomaniku pojana.Sünnipäevi: Notar A. Mahoni 50-aastane. Uus Eesti, 18. august 1939

Hariduse omandas ta Treffneri eragümnaasiumis ja lõpetas Pärnus gümnaasiumi. Hiljem õppis Tartu ülikooli õigusteaduskonnas.

Töötanud Gattšina notari Bari abina, juhtides seal suuremat notarikontorit

Eesti iseseisvuse algul oli ta üks esimesi, kes astus Eesti riigi teenistusse. Oli Ajutise Valitsuse esimene kantseleiülem, hiljem Ajutise Valitsuse Põhja-Eesti peavoliniku asjaajaja, Kohtuministeeriumi asjade valitseja, mille järel nimetatud kohtuministri abi. Viimases ametis oli ta pikemat aega kuni 1929. aastani ning ühtlasi oli ta Vangimajade Peavalitsuse ülem. Kohtuministri abina oli tegev loendamatute seaduste väljatöötamisel.

1929. aastal nimetati notariks Tallinna. Eesti Notarite Ühing valis asutamisel, 1933. aastal, Mahoni oma esimeheks, see amet püsis 1940. aastani, mil Nõukogude okupatsioonivõim määras ta notariaalkontori juhatajaks, mistõttu ta vangistati Saksa teise okupatsiooni ajal sügisel 1941.

Peale notarite kutselise organiseerimistöö töötas Mahoni kaasa ka loendamatutes teistes seltskondlikes organisatsioonides. Pikemat aega oli Vangide Hooldamise Seltsi esimees, kuulus Kaitseliidu Toompea malevkonda, oli Toomkoguduse nõukogu liige, Välis-Eesti Ühingu liige ning töötas veel mitmes teises organisatsioonis.

Saksa teise okupatsiooni ajal sügisel 1941 vangistati, oli Keskvanglas. On levinud arvamus, et ta hukati sügisel, tõenäoliselt oktoobri teisel poolel 1941.Priit Rohtmets. "August Mahoni". // "Trellide taha peidetud Eesti: vanglasüsteemi ajalugu 1918–2018". Tartu: Rahvusarhiiv, 2025. Lk 110 Tegelikult elas ta üle vangistuse ja sõja ning suri juba uue Nõukogude okupatsiooni ajal Eestis.

Tunnustus
1938 Valgetähe III klassi teenetemärkhttps://president.ee/et/teenetemargid/teenetemarkide-kavalerid/24615-august-mahoni

Viited

Kategooria:Eesti notarid
Kategooria:Kaitseliidu Tallinna maleva liikmed
Kategooria:Valgetähe III klassi teenetemärgi kavalerid
Kategooria:Eestlased Venemaal
Kategooria:Sündinud 1889
Kategooria:Surnud 1948